Jorinde van Klinkena

Jorinde van Klinkena (; dzimusi  Asenā) ir Nīderlandes vieglatlēte, startē diska mešanas un lodes grūšanas sacensībās. 

 Karjera 
Guvusi panākumus junioru sacensībās. 2017. gada Eiropas U-20 čempionātā Groseto viņa izcīnīja sudraba medaļu lodes grūšanā. 2018. gada Pasaules U-20 čempionātā Tamperē ieguva bronzu lodes grūšanā. 2019. gada Eiropas U-20 čempionātā Burosā uzvarēja lodes grūšanas sacensībās, bet 2021. gada Eiropas U-23 čempionātā ieguva zeltu diska mešanā.

Pirmo reizi Pasaules čempionātā pieaugušajiem startēja 2019. gadā Dohā, piedaloties tikai diska mešanā, bet nepārvarēja kvalifikāciju, ierindojoties 18. vietā. 2021. gada maijā Tūsonā J. van Klinkena laboja Nīderlandes rekordu diska mešanā, sasniedzot rezultātu 70,22 m.  Tokijā startēja tikai diska mešanā, finālsacensībās neiekļuva, kvalifikācijā ieņemot 14. vietu.

2022. gada Pasaules čempionātā Jūdžīnā diska mešanā palika soli no medaļas, ieņemot ceturto vietu. Tā paša gada Eiropas čempionātā Minhenē lodes grūšanā izcīnīja bronzas medaļu, bet diska mešanā ieguva 4. vietu. Arī 2023. gada Pasaules čempionātā Budapeštā iekļuva finālsacensībās gan lodes grūšanā, gan diska mešanā, ieņemot attiecīgi 9. un 4. vietu.

2024. gada Eiropas čempionātā Romā izcīnīja divas sudraba medaļas. Lodes grūšanā uzrādīja rezultātu 18,67 m, bet diska mešanā — 65,99 m.  Parīzē lodes grūšanā startēja neveiksmīgi, kvalifikācijā ieņemot tikai 28. vietu, bet diska mešanā iekļuva finālā un ierindojās 7. vietā.

2025. gada Pasaules čempionātā Tokijā diska mešanā izcīnīja sudraba medaļu, piekāpjoties tikai amerikānietei Valerijai Olmenai.

 Sasniegumi 
2016Pasaules U-20 čempionāts16.Lodes grūšana14,31 m10.Diska mešana49,15 m2017Eiropas U-20 čempionāts2.Lodes grūšana16,89 m6.Diska mešana51,53 m2018Pasaules U-20 čempionāts3.Lodes grūšana17,05 m7.Diska mešana50,61 mEiropas čempionāts20.Diska mešana54,33 m2019Eiropas kauss mešanu disciplīnās (U23)1.Lodes grūšana16,38 m3.Diska mešana55,86 mEiropas U-20 čempionāts1.Lodes grūšana17,39 m15.Diska mešana47,67 mPasaules čempionāts18.Diska mešana58,58 m2021Eiropas U-23 čempionāts1.Diska mešana63,02 mOlimpiskās spēles14.Diska mešana61,15 m2022Pasaules čempionāts16.Lodes grūšana18,19 m4.Diska mešana64,97 mEiropas čempionāts3.Lodes grūšana18,94 m4.Diska mešana64,43 m2023Pasaules čempionāts9.Lodes grūšana19,05 m4.Diska mešana67,20 m2024Pasaules čempionāts telpās16.Lodes grūšana16,88 mEiropas čempionāts2.Lodes grūšana18,67 m2.Diska mešana65,99 mOlimpiskās spēles28.Lodes grūšana16,35 m7.Diska mešana63,35 m2025Eiropas čempionāts telpās8.Lodes grūšana18,41 mPasaules čempionāts telpās12.Lodes grūšana17,72 mPasaules čempionāts2.Diska mešana67,50 m

 Atsauces 

 Ārējās saites 

Kategorija:2000. gadā dzimušie
Kategorija:Drentē dzimušie
Kategorija:Nīderlandes vieglatlētes
Kategorija:Diska metēji
Kategorija:Lodes grūdēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki